rejauldu/bengali-wikipedia huggingface dataset:
এ.এন.এম মমতাজ উদ্দিন চৌধুরী (জ. ১৯২৩ - মৃ. ২০০৫) ইসলামী বিশ্ববিদ্যালয়ের প্রথম উপাচার্য (৩১-০১-১৯৮১ থেকে ২৭-১২-১৯৮৮) ছিলেন এবং ইসলামী বিশ্ববিদ্যালয় প্রতিষ্ঠার জন্য প্রকল্প পরিচালক হিসাবে দায়িত্ব পালন করেন। ইসলামী বিশ্ববিদ্যালয়ের প্রতিষ্ঠালগ্নে গুরুত্বপূর্ণ ভূমিকা পালন করেন। এছাড়াও তিনি মাধ্যমিক ও উচ্চ মাধ্যমিক অধিদপ্তরের মহাপরিচালক হিসাবে দায়িত্ব পালন করেছেন। তিনি বিশ্ববিদ্যালয় গাজীপুর রাখার পক্ষে ছিলেন।   জন্ম ও পরিচয়  এ এন এম মমতাজ উদ্দিন চৌধুরী লক্ষ্মীপুর জেলায় সদর উপজেলার দালাল বাজারে বিশিষ্ট মুসলিম জমিদার পরিবারে ১৯২৩ সালে জন্মগ্রহণ করেন। তার মাতার নাম ফাতেমা বেগম। তার ছেলেবেলা তার পরিবারের সাথে এই দালালবাজার গ্রামে কেটেছে।   ইবিতে নিয়োগ দান    দায়িত্ব পালন  ১৯৭৭ সালে মক্কায় ওআইসির অনুষ্ঠানে বিভিন্ন দেশ ইসলামী বিশ্ববিদ্যালয় প্রতিষ্ঠার প্রস্তাবনা করে। সেই প্রেক্ষিতে বাংলাদেশে ইসলামী বিশ্ববিদ্যালয় প্রতিষ্ঠার জন্য ২ ফেব্রুয়ারি ১৯৭৯ সালে প্রফেসর এ.এন.এম মমতাজ উদ্দিন চৌধুরীকে প্রকল্প পরিচালক হিসাবে নিয়োগ দেওয়া হয়। তিনি দেড় বছর এই দায়িত্ব পালন করেন। এরপর ১৯৮১ সালের ৩১ জানুয়ারি প্রকল্প পরিচালক ড. এ এন এ মমতাজ উদ্দিন চৌধুরীকে প্রথম ভিসি নিয়োগ করে দু’টি অনুষদের অধীনে চারটি বিভাগে মোট ৩০০ জন ছাত্র নিয়ে ইসলামী বিশ্ববিদ্যালয়ের যাত্রা শুরু হয়। দুই বছর বাদেই এরশাদ সরকার ইসলামী বিশ্ববিদ্যালয়কে গাজীপুরে স্থানান্তর করেন, গাজীপুরে ইসলামী বিশ্ববিদ্যালয় ৭ বছর স্থায়ী ছিলো, এখানেই মমতাজ উদ্দিন চৌধুরীর মেয়াদ শেষ হয়। তিনি দুই মেয়াদে ৭ বছর ১১ মাস ইসলামী বিশ্ববিদ্যালয়ের উপাচার্যের দায়িত্ব পালন করেন।   অপসারণ  ১৯৮৭ সালের ২১ ফেব্রুয়ারি শহীদ মিনারে ফুল দেওয়া নিয়ে উপাচার্যের সাথে ইসলামী বিশ্ববিদ্যালয় ছাত্রলীগের বিরোধ বাধে। উপাচার্য ধর্মীয় বিষয় টেনে এনে ছাত্রলীগ ও সকল ছাত্রদের নিষেধ করে কিন্তু ছাত্ররা নিষেধ অমান্য করে শহীদ মিনারে ফুল দেয়। এটা নিয়ে ছাত্রলীগ ও সাধারণ ছাত্রদের সাথে উপাচার্যের বাক-বিতন্ডা হয়। এরপরে ছাত্রলীগ ও ছাত্ররা ভিসি অপসারণের আন্দোলন করে ২৭ ডিসেম্বর ১৯৮৮ সালে মমতাজ উদ্দিনকে অপসারণ করে। তিনি তার মেয়াদ পূরণের মাত্র ৪ দিন পূর্বে উপাচার্যের দায়িত্ব থেকে অপসারিত হন। এছাড়াও ক্যাম্পাস কুষ্টিয়াতে স্থানান্তর নিয়ে সরকারের সাথে তার মতবিরোধ ছিলো।   অবদান    বিদ্যালয় প্রতিষ্ঠা  মমতাজ উদ্দিন চৌধুরী এবং মুক্তিযোদ্ধা এডভোকেট আক্তারুজ্জামান দুইজন মিলে লক্ষ্মীপুর সদর উপজেলায় লক্ষ্মীপুর দালাল বাজার ফাতেমা বালিকা উচ্চ বিদ্যালয় প্রতিষ্ঠা করেন, যেটা অত্র অঞ্চলের মধ্যে সুনামধন্য বালিকা উচ্চ বিদ্যালয়। এই বালিকা বিদ্যালয়টির নামকরন করা হয়েছে মমতাজ উদ্দিনের মাতা ফাতেমা বেগমের নামে।   বই    পূর্ব পাকিস্তানে প্রাপ্ত বয়স্কদের শিক্ষার একটি পরিকল্পনা   মৃত্যু  মমতাজ উদ্দিন চৌধুরী ২০০৫ সালের ২ অক্টোবর স্বাভাবিকভাবে ৮২ বছর বয়সে মৃত্যুবরণ করেন। তার মৃতুতে ইসলামী বিশ্ববিদ্যালয়ের তৎকালীন উপাচার্য এম রফিকুল ইসলাম শোক প্রকাশ করেন।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:ইসলামী বিশ্ববিদ্যালয়, বাংলাদেশের উপাচার্য বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:২০০৫-এ মৃত্যু বিষয়শ্রেণী:বৃহত্তর নোয়াখালীর ইসলামি ব্যক্তিত্ব বিষয়শ্রেণী:বাঙালি লেখক বিষয়শ্রেণী:বাংলাদেশের ইসলামি লেখক বিষয়শ্রেণী:বাংলাদেশী শিক্ষাপ্রতিষ্ঠানের প্রতিষ্ঠাতা
থাম্ব|upright|লাতিন ক্রুশ থাম্ব|upright|গ্রিক ক্রুশ ক্রুশ খ্রিস্টধর্মের একটি প্রতীক, আর এটা দিয়ে যিশুকে বিদ্ধ করা হয়েছিল। খ্রিস্টীয় প্রতীক হিসাবে অনেকসময় ক্রুশের সঙ্গে যিশুর ত্রিমাত্রিক দেহ বসানো থাকে। বাংলা "ক্রুশ" শব্দটি ইংরেজি  থেকে গৃহীত হলেও মূল ইংরেজি শব্দটি খ্রিস্টীয় প্রতীক ছাড়াও অন্যান্য অর্থে ব্যবহৃত হয়েছে, যেমন ক্রসচিহ্ন।  শব্দটি লাতিন  থেকে গৃহীত, যার অর্থ "ক্রুশ" বা "শূল"।  ক্রুশের সাধারণ আকৃতি হচ্ছে বিষমবাহুর লাতিন ক্রুশ ও সমবাহুর গ্রিক ক্রুশ। এছাড়া এই ক্রুশ-চিহ্নের আরও অনেক রূপভেদ রয়েছে, যেমন টাউ ক্রুশ, দুই রেখার ক্রুশ, তিন রেখার ক্রুশ ইত্যাদি।  প্রাক-খ্রিস্টীয় প্রতীক খ্রিস্টীয় যুগের অনেক আগে প্রাচীন মিশর আত্র‌ুশী ব্রূন "আংখ" বলে একটি ক্রুশ আকারের প্রতীক ব্যবহৃত হয়েছিল।  আদি খ্রিস্টীয় ব্যবহার দ্বিতীয় শতাব্দীতে খ্রিস্টীয় শিল্পকলায় ক্রুশের খুবই সীমিত ব্যবহার পাওয়া যায়। যুক্তিতে এটা মনে করা হয় যে তৎকালীন খ্রিস্টানরা ক্রুশ ব্যবহারে আপত্তি প্রকাশ করেছিল কারণ এটি প্রকাশ্যে মৃত্যুদণ্ডের এক বেদনাদায়ক ও জঘন্য উপায়ের প্রতীক হয়ে গিয়েছিল।Christianity: an introduction by Alister E. McGrath 2006  pages 321-323 বাইবেলের নূতন নিয়মের অত্যন্ত আদি হস্তলিপিতে "ক্রুশ"-এর গ্রিক শব্দের সংক্ষিপ্ত রূপ হিসাবে ক্রুশের ন্যায় একটি চিহ্ন ব্যবহার করা হতো। চতুর্থ শতাব্দী থেকে খ্রিস্টীয় শিল্পকলায় ক্রুশের ব্যাপক ব্যবহার পাওয়া যায়।  কবচের জন্য ব্যবহার্য এবং বর্তমানে লন্ডনের ব্রিটিশ জাদুঘরে রক্ষিত একটি জ্যাসপার রত্নপাথরের উপরে দ্বিতীয় বা তৃতীয় শতাব্দীর খোদাইতে সম্ভবত যিশুর মৃত্যুদণ্ডের প্রাচীনতম চিত্র পাওয়া যায়। এখানে একজন নগ্ন দাড়িওয়ালা পুরুষের চিত্র রয়েছে যার দুই হাতের কবজি T-আকৃতির একটি ক্রুশের আড়কাঠের সঙ্গে বাঁধা আছে। সম্মুখে গ্রিক ভাষায় ক্রুশবিদ্ধ খ্রিস্টের উদ্দেশ্যে একটি আহ্বানমন্ত্র খোদাই করা আছে। বিপরীত প্রান্তে জাদুমন্ত্রের সঙ্গে খ্রিস্টীয় শব্দাবলী মিশ্রিত আছে।  তথ্যসূত্র  বিষয়শ্রেণী:খ্রিস্টীয় ক্রুশ বিষয়শ্রেণী:খ্রিস্টান প্রতীক বিষয়শ্রেণী:ক্রশ প্রতীক বিষয়শ্রেণী:খ্রিস্টান আচরণ ও অভিজ্ঞতা
{{safesubst:Require subst|template=CFD log day|1=<noinclude>{{safesubst:(!}} width = "100%" {{safesubst:!}}- ! width="50%" align="left"  {{safesubst:!}} < [[উইকিপিডিয়া:বিষয়শ্রেণী আলোচনা/লগ/{{ safesubst:#time: j F Y|   -1 day}}|{{ safesubst:#time: j F|   -1 day}}]] ! width="50%" align="right" {{safesubst:!}} [[উইকিপিডিয়া:বিষয়শ্রেণী আলোচনা/লগ/{{ safesubst:#time: j F Y|   +1 day}}|{{ safesubst:#time: j F|   +1 day}}]] > {{safesubst:!)}}</noinclude>   {{safesubst:#invoke:ConvertDigit|main| }}  <!-- দয়া করে এখানে নতুন মনোনয়ন যোগ করবেন না।      (সঠিকভাবে ভুক্তি সাজাতে এবং সম্পাদনা দ্বন্দ্ব এড়াতে)      আজকের দিনের নতুন মনোনয়ন বিভাগ ব্যবহার করুন।      আপনার সহযোগিতার জন্য ধন্যবাদ।   -->   নতুন মনোনয়ন  <!-- এই লাইনের নিচে নতুন মনোনয়ন যোগ করুন -->  <!-- নতুন মনোনয়ন উপরে যোগ করুন --> }}
থাম্ব|বেবি শার্ক এর জনপ্রিয় নাচ বেবি শার্ক একটি শিশুতোষ গান এবং সংশ্লিষ্ট নৃত্য। প্রযুক্তি জায়ান্ট গুগলের মালিকানাধীন ভিডিও শেয়ারিং প্ল্যাটফর্ম ইউটিউবের একটি কন্টেন্ট যেটি নির্মাণ করেছে দক্ষিণ কোরিয়ার একটি কোম্পানি পিংকফংয়। ইউটিউবে নানা ভাষায় ‘বেবি শার্ক’ গানটির অসংখ্য সংস্করণ রয়েছে। নভেম্বর ২০২০-এ, পিঙ্কফং-এর সংস্করণটি ৭ বিলিয়নেরও বেশি ভিউসহ সর্বকালের সবচেয়ে বেশি দেখা ইউটিউব ভিডিওর মর্যাদা পায়। ২০২২ সালের জানুয়ারীতে, এটি ১০ বিলিয়ন ভিউ ছুঁয়ে যাওয়া প্রথম ইউটিউব ভিডিও হয়ে উঠে। ১০ এ ফেব্রুয়ারি ২০২৩ অনুযায়ী ইউটিউবে গানটি ১২ বিলিয়নেরও বেশি ভিউ হয়।  উৎপত্তি এবং আদি ইতিহাস ২০১৫ সালে শুরুতে ‘বেবি শার্ক’ গানটির একটি অ্যানিমেশনভিত্তিক সংস্করণ ইউটিউবে আপলোড করেছিল পিংকফং। ২০১৬ সালের ১৮ জুলাই তারা নতুন করে গানটির আরেকটি সংষ্করণ আপলোড করে। দক্ষিণ কোরিয়ার শিক্ষাবিষয়ক কোম্পানি পিংকফংয়ের পরিকল্পনায় এবং কোরিয়া-আমেরিকান গায়ক হোপ সেজিওনির কণ্ঠে ভিডিওটি নির্মাণ করা হয়।  তথ্যসূত্র  বহিঃসংযোগ     Baby Shark episode of the Slate podcast Decoder Ring  বিষয়শ্রেণী:২০১৫-এর গান বিষয়শ্রেণী:জনপ্রিয় সঙ্গীত বিষয়শ্রেণী:জার্মান শিশুতোষ গান বিষয়শ্রেণী:কাল্পনিক হাঙ্গর বিষয়শ্রেণী:জার্মান শিশুতোষ ছড়া বিষয়শ্রেণী:মাছ সম্পর্কে গান বিষয়শ্রেণী:অভিনব গান বিষয়শ্রেণী:২০০৭-এর গান বিষয়শ্রেণী:ইংরেজি ভাষার দক্ষিণ কোরীয় গান বিষয়শ্রেণী:দক্ষিণ কোরীয় শিশুতোষ বিনোদন বিষয়শ্রেণী:ভাইরাল ভিডিও বিষয়শ্রেণী:২০০৭-এর ইউটিউব ভিডিও বিষয়শ্রেণী:২০১৫-এর ইউটিউব ভিডিও বিষয়শ্রেণী:২০১০-এর দশকে প্রবর্তিত ইন্টারনেট মিম বিষয়শ্রেণী:কোরীয় শিশুতোষ গান বিষয়শ্রেণী:২০১৬-এ প্রবর্তিত ইন্টারনেট মিম বিষয়শ্রেণী:২০১০-এর দশকের ফ্যাড ও প্রবণতা
সালমা মারাই (; জন্ম: ১ জুন ২০০৫) হলেন একজন মিশরীয় সমলয় সাঁতারু, যিনি মিশরের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  মারাই মিশরের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন সালমা মারাই ২০০৫ সালের ১লা জুন তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মারাই মিশরের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফারিদা আব্দুল বারি, মারিয়াম আহমদ, নাদিন বারসুম, আমিনা আল ফেকি, হানা হিকাল, সুন্দুস মুহাম্মদ এবং নিহাল সাফানের সাথে মিশরের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৪২.৭৬৫১, ফ্রি রুটিনে ২৪৩.৯৮৯৬ এবং অ্যাক্রোব্যাটিক রুটিনে ২১৯.২২৬৭ পয়েন্ট অর্জন করেছিলেন, যার ফলে সর্বমোট ৭০৫.৯৮১৪ পয়েন্ট নিয়ে তারা ১০ম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় নারী সাঁতারু বিষয়শ্রেণী:মিশরীয় সমলয় সাঁতারু বিষয়শ্রেণী:মিশরের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
রাঙা পঞ্চমী (আক্ষরিক অর্থে পঞ্চমীতে রঙ) হল হিন্দু উৎসব যা ফাল্গুন কৃষ্ণপক্ষ পঞ্চমীতে পালিত হয়, যেটি ফাল্গুন মাসের দ্বিতীয় পাক্ষিকের পঞ্চম দিন।  রাঙা পঞ্চমীর সময়, লোকেরা হোলির মতোই একে অপরের গায়ে রঙিন গুঁড়া বা গুলাল ছিটিয়ে বা ছিটিয়ে দেয়। যাইহোক, হোলির বিপরীতে, রাঙা পঞ্চমীতে, লোকেরা একে অপরের উপর রঙিন জল ছিটিয়ে দেয়। "রাঙা" শব্দের অর্থ রঙ, এবং "পঞ্চমী" বলতে হিন্দু পঞ্জিকা পঞ্চম দিনকে বোঝায়।  উৎসবটি মহারাষ্ট্রে উদ্ভূত হয়েছে বলে মনে করা হয় এবং এটি শিমগা বা শিমগো নামেও পরিচিত।  কিছু জায়গায়, লোকেরা দেবতার মূর্তি বহন করে ছোট ছোট শোভাযাত্রা করে এবং মিছিলটি নিকটবর্তী নদী বা পুকুরে দেবতার বিসর্জনের মাধ্যমে শেষ হয়।  রাঙা পঞ্চমী মধ্যপ্রদেশ, মহারাষ্ট্র ও কর্ণাটকের জনপ্রিয় উৎসব। এটি উৎসাহ ও আনন্দের সাথে পালিত হয়। যাইহোক, এটি লক্ষণীয় যে সাম্প্রতিক বছরগুলিতে, উৎসবের সময় রাসায়নিক রঙের অত্যধিক ব্যবহার সম্পর্কে উদ্বেগ উত্থাপিত হয়েছে, যা মানুষের স্বাস্থ্য ও পরিবেশের ক্ষতি করতে পারে।  বিবরণ রাঙা পঞ্চমীর ইতিহাস ভালভাবে নথিভুক্ত নয় এবং এর উৎস সম্পূর্ণরূপে পরিষ্কার নয়। যাইহোক, এটা বিশ্বাস করা হয় যে এই উৎসবের মূল রয়েছে প্রাচীন হিন্দু ঐতিহ্যের মধ্যে এবং হাজার হাজার বছর ধরে পালিত হয়ে থাকতে পারে।  তত্ত্ব হল যে রাঙা পঞ্চমী প্রাথমিকভাবে বসন্ত এবং নতুন ফসলের ঋতুকে স্বাগত জানানোর উপায় হিসাবে উদযাপন করা হয়েছিল। উৎসবটি কৃষকদের শীতের শেষ এবং বসন্ত ঋতুর শুরুতে উদযাপন করার সময় ছিল যখন তারা তাদের ফসল বপন করতে পারে বলে জানা যায়।  অন্য তত্ত্ব পরামর্শ দেয় যে রাঙা পঞ্চমী ছিল মন্দের উপর ভালোর জয় উদযাপনের উপায়। এই তত্ত্ব অনুসারে, হিন্দু দেবতা বিষ্ণুর কাছে দানব রাজা হিরণ্যকশিপুকে পরাজিত করার স্মরণে উৎসবটি পালিত হয়েছিল।  এর উৎপত্তি নির্বিশেষে, রাঙা পঞ্চমী মধ্যপ্রদেশ ও মহারাষ্ট্র এবং ভারতের অন্যান্য অংশের সাংস্কৃতিক ও সামাজিক কাঠামোর গুরুত্বপূর্ণ অংশ হয়ে উঠেছে যেখানে এটি উদযাপন করা হয়। এটি মানুষের জন্য একত্রিত হওয়ার এবং বন্ধু ও পরিবারের সাথে উদযাপন করার, মিষ্টি ও উপহার বিনিময় করার এবং উৎসব পরিবেশ উপভোগ করার সময়।  রং খেলার পাশাপাশি, হিন্দুরা পূজার দিন হিসেবেও রং পঞ্চমী পালন করে। তারা তাদের ঐশ্বরিক প্রেম এবং মিলনকে সম্মান জানাতে ভগবান কৃষ্ণ ও দেবী রাধাকে প্রার্থনা করে। এই দেবতাদের কাছ থেকে আশীর্বাদ ও নির্দেশনা পাওয়ার জন্য পূজার অনুষ্ঠান করা হয়।  তথ্যসূত্র  বিষয়শ্রেণী:হিন্দু উৎসব বিষয়শ্রেণী:ভারতের ধর্মীয় উৎসব বিষয়শ্রেণী:মার্চ উদ্‌যাপন বিষয়শ্রেণী:হোলি
বগলামুখী বা বগলা (দেবনাগরী: बगलामुखी) হলেন হিন্দু দশমহাবিদ্যা দেবমণ্ডলীর অন্তর্গত অন্যতম দেবী। তিনি ভক্তের মানসিক ভ্রান্তি নাশের (অথবা শত্রু নাশের) দেবী। তাঁর অস্ত্র মুগুর। উত্তর ভারতে তিনি পীতাম্বরী নামেও পরিচিত। দেবী বগলার ১০৮ নাম রয়েছে (কেউ কেউ দেবীর ১১০৮ টি নাম আছে বলে।)  মূর্তিতত্ত্ব "বগলামুখী" শব্দটি "বগলা" (অর্থাৎ, ধরা) এবং "মুখ" শব্দদুটি থেকে উৎপন্ন। এই শব্দটির অর্থ যিনি যাঁর মুখ কোনো কিছুর নিয়ন্ত্রণ নিজের হাতে তুলে নিতে সমর্থ।Frawley, p.130 অন্য একটি অর্থে, যিনি মুখ তুলে ধরেছেন।  বগলামুখীর দ্বিভূজা মূর্তি পূজার প্রচলনই বেশি। এই মূর্তিটিকে সৌম্য মূর্তি ধরা হয়। এই মূর্তিতে তাঁর ডান হাতে থাকে গদা। এই গদা দিয়ে তিনি শত্রুকে প্রহার করেন। অন্যদিকে বাঁহাতে শত্রুর জিভটি টেনে ধরে থাকেন। এই মূর্তিটিকে অনেক সময় "স্তম্ভন" (শত্রুকে নিস্তব্ধ করে দিয়ে তাকে শক্তিহীন করা) প্রদর্শন হিসেবে ধরা হয়। এই বর লাভের জন্য ভক্তেরা তাঁর পূজা করে থাকে। অন্যান্য মহাবিদ্যাদেরও এই শক্তি আছে বলে ধরা হয়।  বগলামুখীকে" "পীতাম্বরা দেবী" বা "ব্রহ্মাস্ত্র-রূপিণী"ও বলা হয়। তিনি একটি গুণকে বিপরীত গুণে পরিবর্তন করে পারেন বলে হিন্দুরা বিশ্বাস করেন। যেমন, তিনি বাক্যকে নিঃস্তব্ধতায়, জ্ঞানকে অজ্ঞানে, শক্তিকে শক্তিহীনতায়, পরাজয়কে জয়ে পরিবর্তন করেন।  কিংবদন্তি থাম্ব|বগলামুখী মন্দির, কলকাতা  বগলামুখী দেবী সম্পর্কে একটি গল্প প্রচলিত আছে : সত্যযুগে  একসময় পৃথিবীতে একটি ভয়ংকর ঝড় হয়। এই ঝড়ে যখন সকল সৃষ্টি ধ্বংসের সম্মুখীন হয়, তখন সকল দেবতা সৌরাষ্ট্র অঞ্চলে একত্রিত হন। সেই সময় দেবী বগলামুখী হরিদ্রা সরোবর থেকে উৎপন্ন হয়ে দেবতাদের স্তবে সন্তুষ্ট হয়ে সেই ঝড় থামিয়ে দেন। ভারতের মধ্যপ্রদেশ রাজ্যের দাতিয়া অঞ্চলের পীতাম্বরা পীঠমে হরিদ্রা সরোবরের অনুরূপ একটি হ্রদ রয়েছে।  পূজা thumb|300px|left|পশ্চিমবঙ্গের পিঙ্গল অঞ্চলের পটচিত্রে বগলামুখীর ছবি ভারতের অসম রাজ্যের গুয়াহাটিতে অবস্থিত কামাখ্যা মন্দির তন্ত্রবিদ্যার কেন্দ্রস্থল। এখানে দশমহাবিদ্যার মন্দির আছে। এই মন্দিরের কয়েক মাইল দূরেই বগলামুখী মন্দিরের অবস্থান। উত্তর ভারতের হিমাচল প্রদেশ রাজ্যের বাণখণ্ডীতে, মধ্যভারতের মধ্যপ্রদেশ রাজ্যের আগর মালব জেলার নলখেদা ও দাতিয়ার পীতাম্বরা পীঠে এবং দক্ষিণ ভারতের তামিল নাড়ু রাজ্যের তিরুনেলভেলি জেলার পাপানকুলাম জেলার কল্লাইদাইকুরিচিতে এবং পশ্চিমবঙ্গের কলকাতাতেও বগলামুখীর মন্দির আছে। কলকাতার বরাহনগর অঞ্চলস্থিত বিটি রোডের কাছেই টবিন রোডে, মা বগলামুখী দেবীর একটি সুন্দর মন্দির আছে‌।।  আরও দেখুন মহাবিদ্যা  পাদটীকা  গ্রন্থপঞ্জি        বহিঃসংযোগ  বিষয়শ্রেণী:হিন্দু দেবী বিষয়শ্রেণী:পার্বতীর রূপভেদ বিষয়শ্রেণী:দশমহাবিদ্যা বিষয়শ্রেণী:পার্বতীর রূপ
কনফুসীয়, চীনা বৌদ্ধ, তাওবাদী, এবং রোম্য নীতিশাস্ত্রে, সন্তানোচিত ধার্মিকতা (, ফিনিন: শিয়াও) (লাতিন: pietas, পিএতাস্)  হল একজনের পিতামাতা, গুরুজন এবং পূর্বপুরুষদের প্রতি শ্রদ্ধার একটি গুণ। কনফুসীয় "ক্লাসিক অফ ফিলিয়াল পাইটি"(সন্তানোচিত ধার্মিকতার শ্রেষ্ঠসাহিত্য),  যুদ্ধরতরাষ্ট্র-ছিন-হান সময়কালের শেষের দিকে আশেপাশে রচিত বলে মনে করা হয়, এবং ঐতিহাসিকভাবে কনফুসীয় নীতি সন্তানোচিত ধার্মিকতার প্রামাণিক উৎস। এই বইটি, কনফুসিয়াস এবং তার ছাত্র সেংসির মধ্যে একটি কথিত কথোপকথন, যে কীভাবে সন্তানোচিত ধার্মিকতার নীতি ব্যবহার করে একটি ভাল সমাজ স্থাপন করা যায়। সন্তানোচিত ধার্মিকতা কনফুসীয় ভূমিকা-নীতিশাস্ত্রের কেন্দ্রবিন্দু।  আরও সাধারণ পরিভাষায়, সন্তানোচিত ধার্মিকতার অর্থ হল একজনের পিতামাতার প্রতি ভালো হওয়া;  একজনের পিতামাতার যত্ন নেওয়া;  শুধুমাত্র পিতামাতার প্রতি নয় বরং বাড়ির বাইরেও সদাচরণে নিয়োজিত হওয়া যাতে পিতামাতা এবং পূর্বপুরুষদের সুনাম হয়;  ভালবাসা, সম্মান এবং সমর্থন দেখাতে;  সৌজন্য প্রদর্শন করা;  পুরুষ উত্তরাধিকারী নিশ্চিত করতে;  ভাইদের মধ্যে ভ্রাতৃত্ব বজায় রাখা;  নৈতিক অধার্মিকতা থেকে বিরত করা সহ একজনের পিতামাতাকে বিজ্ঞতার সাথে পরামর্শ দেওয়া;  তাদের অসুস্থতা এবং মৃত্যুর জন্য দুঃখ প্রকাশ করা;  এবং তাদের সমাধি দেওয়া এবং তাদের মৃত্যুর পরে ত্যাগ ও বলিদান করা।  চীনা এবং অন্যান্য পূর্ব এশীয় সংস্কৃতিতে সন্তানোচিত ধার্মিকতা একটি মূল গুণ হিসাবে বিবেচিত হয় এবং এটি অনেক গল্পের প্রধান বিষয়। এমন গল্পের অন্যতম বিখ্যাত সংকলন হল The Twenty-four Cases of Filial Piety(সন্তানোচিত ধার্মিকতার চব্বিশটি নিদর্শন) (). এই গল্পগুলি বর্ণনা করে যে কীভাবে শিশুরা অতীতে তাদের সন্তানোচিত ধার্মিকতার প্রথা ব্যবহার করত। যদিও চীনে সর্বদাই ধর্মীয় বিশ্বাসের বৈচিত্র্য রয়েছে, তবে তাদের প্রায় সকলের কাছেই ফিলিয়াল ধার্মিকতা প্রথা প্রচলিত ছিল;  ইতিহাসবিদ হিউগ ডি.আর. বেকার, পরিবারের প্রতি শ্রদ্ধাকে প্রায় সমস্ত চীনা মানুষের কাছে সাধারণ একটি উপাদান বলে বর্ণনা করেন।    তথ্যসূত্র   বিষয়শ্রেণী:সন্তানোচিত ধার্মিকতা বিষয়শ্রেণী:পরিবার বিষয়শ্রেণী:চীনের ইতিহাস বিষয়শ্রেণী:সামাজিক বিজ্ঞান পরিভাষা বিষয়শ্রেণী:কনফুসীয় চিন্তাধারা বিষয়শ্রেণী:চীনে ধর্মের ইতিহাস
সঞ্জিত খারেল একজন ভারতীয় রাজনীতিবিদ। তিনি সিকিম ক্রান্তিকারি মোর্চার সদস্য হিসাবে ২০১৯ সালের সিকিম বিধানসভা নির্বাচনে নামথাং-রাতেপানি থেকে সিকিম বিধানসভায় নির্বাচিত হন। তিনি পিএস গোলয় মন্ত্রিসভায় পর্যটন ও বেসামরিক বিমান চলাচল এবং বাণিজ্য ও শিল্প মন্ত্রী। My NetaWho is P.S. Golay, the new chief minister of SikkimNew Sikkim Chief Minister PS Golay announced 5-day working week for government employeesP.S. Golay sworn in as Sikkim Chief Minister   তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:সিকিম বিধানসভার সদস্য ২০১৯-২০২৪ বিষয়শ্রেণী:নামচি জেলার ব্যক্তি বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিকিমের রাজ্য মন্ত্রিপরিষদের মন্ত্রী বিষয়শ্রেণী:সিকিম বিধানসভার সদস্য ২০২৪-২০২৯
"আ স্ক্যান্ডেল ইন বোহেমিয়া" (ইংরেজি: "A Scandal in Bohemia"; অনুবাদ: "বোহেমিয়ায় কেলেংকারি") হল আর্থার কোনান ডয়েল সৃষ্ট কাল্পনিক গোয়েন্দা চরিত্র শার্লক হোমসের কীর্তিকলাপ নিয়ে লেখা প্রথম ছোটোগল্প এবং সামগ্রিকভাবে তৃতীয় রচনা। এটিই ডয়েলের লেখা ৫৬টি শার্লক হোমস ছোটোগল্পের মধ্যে তথা সিডনি প্যাজিট চিত্রিত ৩৮টি শার্লক হোমস রচনার মধ্যে প্রথম। গল্পটি আইরিন অ্যাডলার নামক চরিত্রটির উপস্থাপনার জন্য বিশেষভাবে উল্লেখযোগ্য। মাত্র একটি গল্পে উপস্থাপিত হলেও এই চরিত্রটি সমগ্র শার্লক হোমস ধারাবাহিকের সর্বাপেক্ষা উল্লেখযোগ্য নারী চরিত্র। ডয়েল তাঁর নিজের প্রিয় বারোটি হোমস কাহিনির তালিকায় "আ স্ক্যান্ডেল ইন বোহেমিয়া" গল্পটিকে পঞ্চম স্থান দিয়েছিলেন।  ১৮৯১ সালের ২৫ জুন দ্য স্ট্র্যান্ড ম্যাগাজিন-এর জুলাই সংখ্যায় "আ স্ক্যান্ডেল ইন বোহেমিয়া" গল্পটি প্রথম প্রকাশিত হয়। এরপর ১৮৯২ সালে দি অ্যাডভেঞ্চারস অফ শার্লক হোমস গল্প-সংকলনে প্রথম গল্প হিসেবে স্থান পায় এটি।   কাহিনি-সারাংশ  ১৮৮৮ সালের ২০ মার্চ ড. ওয়াটসন ২২১বি বেকার স্ট্রিটে আসেন শার্লক হোমসের সঙ্গে দেখা করতে। সেই সময় এক মুখোশধারী ভদ্রলোক সেখানে এসে উপস্থিত হন। প্রথমে তিনি নিজের পরিচয় দেন কাউন্ট ফন ক্র্যাম নামে। কিন্তু হোমস তাঁর প্রকৃত পরিচয় অনুমানে সক্ষম হন। জানা যায়, তিনি আসলে কাসেল-ফেলস্টেইনের গ্র্যান্ড ডিউক তথা উত্তরাধিকারসূত্রে বোহেমিয়ার রাজা ভিলহেম গটসরিখ সিগিসমন্ড ফন অর্মস্টেইন। রাজা তাঁর সমস্যার কথা জানাতে গিয়ে বলেন, পাঁচ বছর আগে তিনি মার্কিন অপেরা গায়িকা আইরিন অ্যাডলারের সঙ্গে একটি গোপন সম্পর্কে জড়িয়ে পড়েছিলেন। অ্যাডলার সেই সময়েই অবসর গ্রহণ করেছিলেন এবং বর্তমানে তিনি লন্ডনের বাসিন্দা। কিছুদিনের মধ্যেই রাজা এক তরুণী স্ক্যান্ডিনেভীয় রাজকুমারীকে বিয়ে করতে চলেছেন। কিন্তু তাঁর ভয়, পূর্বসম্পর্কের কথা জানাজানি হলে সেই বিয়ে ভেঙে যেতে পারে।   প্রকাশনার ইতিহাস  "আ স্ক্যান্ডাল ইন বোহেমিয়া" প্রথম ১৮৯১ সালের জুলাই মাসে দ্য স্ট্র্যান্ড ম্যাগাজিন-এ যুক্তরাজ্যে এবং ১৮৯১ সালের আগস্ট মাসে স্ট্র্যান্ড-র মার্কিন সংস্করণে মার্কিন যুক্তরাষ্ট্রে প্রকাশিত হয়।Smith (2014), p. 43. গল্পটি দ্য স্ট্র্যান্ড ম্যাগাজিন-এ সিডনি পেজেট অঙ্কিত দশটি চিত্রসহ প্রকাশিত হয়।Cawthorne (2011), p. 54. এটি ছোটগল্প সংকলন দ্য অ্যাডভেঞ্চারস অব শার্লক হোমস-এ অন্তর্ভুক্ত করা হয়, যা অক্টোবর ১৮৯২ সালে প্রকাশিত হয়।   পাদটীকা    তথ্যসূত্র    উল্লেখপঞ্জি          বহিঃসংযোগ           বিষয়শ্রেণী:১৮৯১-এর ছোটগল্প বিষয়শ্রেণী:বোহেমিয়া বিষয়শ্রেণী:আর্থার কোনান ডয়েলের শার্লক হোমস ছোটোগল্প বিষয়শ্রেণী:দ্য স্ট্র্যান্ড ম্যাগাজিনে প্রথম প্রকাশিত রচনা বিষয়শ্রেণী:১৮৮৮-এর প্রেক্ষাপটে কথাসাহিত্য
চুঁচুড়া রেলওয়ে স্টেশন হল  হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এটি হুগলী জেলার সদর শহর। জেলা সদর হওয়ার কারণে প্রতিদিন বহু মানুষ এই স্টেশন ব্যবহার করে থাকেন। সমস্ত গ্যালোপিং লোকাল ট্রেন এবং কয়েকটি এক্সপ্রেস ট্রেন এই স্টেশনে স্টপেজ দেয়। স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি অত্যন্ত ব্যস্ত একটি স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি চুঁচুড়া সদর শহর এবং পার্শ্ববর্তী বিস্তীর্ণ এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৬ কি.মি. দূরে স্টেশনটি অবস্থিত।   ইতিহাস  ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।  পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।   বৈদ্যুতীকরণ  হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।    তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৫৪-এ ভারতে চালু রেলওয়ে স্টেশন
হুইসেলফিল্ড ইন হল ডুনুন থেকে প্রায় বারো মাইল উত্তর-পশ্চিমে, স্কটল্যান্ডের হুইসেলফিল্ড, আর্গিল অ্যান্ড বুটেতে অবস্থিত একটি ক্যাটাগরি সি তালিকাভুক্ত Whistlefield Inn's official website ভবন। ১৬৬৩ সালে নির্মিত, এটি মূলত স্ট্রাচার এবং আর্ডেন্টিনির মধ্যবর্তী রুটে একটি গবাদি পশুদের সরাইখানা ছিল।Colegate's Guide to Dunoon, Kirn, and Hunter's Quay (Second edition) - John Colegate (1868), page 53 এটি লোচ একের পূর্ব তীর থেকে প্রায়  দূরে।The Highlands of Scotland, Mountford John B. Baddeley, 1881 আজ, এটি একটি সরাইখানা এবং রেস্তোরাঁ।  ২০১৮ সালের সেপ্টেম্বরে ব্যবসাটি নতুন ব্যবস্থাপনার অধীনে আসে।   গ্যালারি    তথ্যসূত্র    বহিঃসংযোগ    হুইসেলফিল্ড ইনের অফিসিয়াল ওয়েবসাইট  হুইসেলফিল্ড ইন - এরিয়াল ভিউ - ক্লিকএন্ডপ্রে ফটোগ্রাফি, ইউটিউব, ৭ জানুয়ারী, ২০১৯  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৭শ শতাব্দীতে প্রতিষ্ঠিত হোটেল বিষয়শ্রেণী:১৬৬৩-এ স্কটল্যান্ডে প্রতিষ্ঠিত বিষয়শ্রেণী:স্কটল্যান্ডের পাব বিষয়শ্রেণী:স্কটল্যান্ডের তালিকাভুক্ত হোটেল
আর্যমঞ্জুশ্রীমূলকল্প বা আর্য-মঞ্জুশ্রী-মূল-কল্প হল ক্রিয়া - তন্ত্র শ্রেণীর একটি পাঠ। এটি বোধিসত্ত্ব মঞ্জুশ্রীর সহিত যুক্ত।Keown, Damien (editor) with Hodge, Stephen; Jones, Charles; Tinti, Paola (2003). A Dictionary of Buddhism. Oxford, UK: Oxford University Press.  p.172. এতে হিংস্র, কামুক এবং যৌন তান্ত্রিক আচার রয়েছে।Delhey, Martin. “How Buddhist is the Mañjuśriyamūlakalpa (a.k.a.Mañjuśrīmūlakalpa), Abstract of the talk in Tokyo on December 22, 2011”, http://www.icabs.ac.jp/iibs/delhey_abstract.pdf . Accessed 2.7.2018.  মঞ্জুশ্রী-মূল-কল্প কে প্রায়ই ভারতীয় বৌদ্ধ তন্ত্রের প্রাচীনতম উদাহরণ হিসেবে উল্লিখিত করা হয়ে থাকে। ঐতিহাসিক অ্যালেক্সিস স্যান্ডারসন এবং মাতসুনাগারের মতে এটি অষ্টম শতকের শেষভাগে অর্থাৎ আনুমানিক ৭৭৫ খ্রিস্টাব্দে রচিত হয়। কিছু পণ্ডিত এটিকে ৬ষ্ঠ শতাব্দীর আনুমানিক ক্রমবর্ধমান এবং সংযোজন সহ একটি মূল তারিখের সংকলন হিসাবে চিহ্নিত করেছেন।  Keown, Damien (editor) with Hodge, Stephen; Jones, Charles; Tinti, Paola (2003). A Dictionary of Buddhism. Oxford, UK: Oxford University Press.  p.172. সংস্কৃত সংস্করণ, যা, এর সংশ্লিষ্ট চীনা এবং তিব্বতি অনুবাদের তুলনায় উল্লেখযোগ্যভাবে দীর্ঘ, এখনও বিদ্যমান।  মঞ্জুশ্রী-মূল-কল্প, যা পরে ক্রিয়াতন্ত্রের অধীনে শ্রেণীবদ্ধ করা হয়েছিল, বলে যে শৈব, গরুড় এবং বৈষ্ণব তন্ত্রগুলিতে শেখানো মন্ত্রগুলি বৌদ্ধদের দ্বারা প্রয়োগ করা হলে কার্যকর হবে কারণ সেগুলি মূলত মঞ্জুশ্রী দ্বারা শেখানো হয়েছিল।Sanderson, Alexis. "The Śaiva Age: The Rise and Dominance of Śaivism during the Early Medieval Period." In: Genesis and Development of Tantrism, edited by Shingo Einoo. Tokyo: Institute of Oriental Culture, University of Tokyo, 2009. Institute of Oriental Culture Special Series, 23, pp. 129-131. পাঠ্যটির প্রবর্তক হিসাবে মঞ্জুশ্রীর কৃতিত্ব হল পাঠ্যের শিক্ষাগুলি অ-বৌদ্ধ উৎসের অভিযোগের বিরুদ্ধে এর লেখকের(-দের) একটি প্রচেষ্টা।Delhey, Martin. “How Buddhist is the Mañjuśriyamūlakalpa (a.k.a.Mañjuśrīmūlakalpa), Abstract of the talk in Tokyo on December 22, 2011”, http://www.icabs.ac.jp/iibs/delhey_abstract.pdf . Accessed 2.7.2018.   উদ্ভবের তারিখ   স্যান্ডার্সন (২০০৯: ১২৯) এবং মাৎসুনাগা (১৯৮৫) এর অধ্যয়ন অনুসারে, পাঠ্যটি ৭৭৫ সা.সা মতো উপাত্তযোগ্য।   তথ্যসূত্র   বিষয়শ্রেণী:বৌদ্ধ তন্ত্র বিষয়শ্রেণী:মঞ্জুশ্রী বিষয়শ্রেণী:তিব্বতী বৌদ্ধ আচার অনুষ্ঠান বিষয়শ্রেণী:বজ্রযান
করালিয়া তাকিয়া নেছারিয়া সুন্নিয়া দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি উপজেলার বাগানবাজার ইউনিয়নের করালিয়া তাকিয়া বাজারের পাশে অবস্থিত। মাদ্রাসার অধ্যক্ষের নাম মোহাম্মদ নিজাম উদ্দীন। এছাড়া আরও ১২ জন শিক্ষক-শিক্ষিকা এ মাদ্রাসায় কর্মরত আছেন।   ইতিহাস  ১৯৮৫ সালে মাদ্রাসাটি প্রতিষ্ঠিত হয়। ১৯৯৪ সালে বাংলাদেশ মাদরাসা শিক্ষা বোর্ড থেকে একাডেমিক অনুমতি এবং ১৯৯৬ সাল থেকে স্বীকৃতি লাভ করে। মাদ্রাসা পরিচালনার জন্য মোহাম্মদ জাহাঙ্গীর হোসেনকে সভাপতি করে ১২ সদস্যের একটি পরিচালনা পরিষদ রয়েছে। মাদ্রাসা ভবনটি একটি দ্বিতল ভবন।   শিক্ষা কার্যক্রম  এটি একটি দাখিল (মাধ্যমিক) পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৯৭%। ২০১০, ২০১১ ও ২০১৪ সালে দাখিল পরীক্ষায় ৩ জন সর্বমোট ৯ জন শিক্ষার্থী এ+ পেয়েছে। ৮ম শ্রেণীতে ২০১০ সালে ২ জন, ২০১১ সালে ২ জন এবং ৫ম শ্রেণীতে ২০১৩ সালে ২ জন শিক্ষার্থী বৃত্তি লাভ করে।   আরও দেখুন    ঢাকা আলিয়া মাদ্রাসা  তামীরুল মিল্লাত কামিল মাদ্রাসা  ইসলামী বিশ্ববিদ্যালয়, বাংলাদেশ  বাংলাদেশ মাদ্রাসা শিক্ষাবোর্ড, ঢাকা   তথ্যসূত্র    বহিঃসংযোগ   বিষয়শ্রেণী:ফটিকছড়ি উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:নেছারিয়া আলিয়া মাদ্রাসা
thumb|250px|Villagers tend their fields in the Pech River Valley, Kunar Province, Afghanistan দারা-ই-পেচ জেলা (এছাড়াও পরিচিত মানোগে জেলা অথবা পেক জেলাwww.aims.org.af) আফগানিস্তানের পশ্চিমাঞ্চলীয় অঞ্চল কুনার প্রদেশে অবস্থিত একটি অন্যতম জেলা যেটি আসাদবাদ থেকে ৩০ কিলোমিটার পশ্চিমে অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪৮,৪০০ জন এর মত। জেলাটি মানো গাই থেকে পরিচালিত হয়ে থাকে এবং শাসনকর্তা হিসেবে দায়িত্ব পালন করে থাকেন মোহাম্মদ রহমান।  তথ্যসূত্র  বহিঃসংযোগ  এআইএমএস খেকে জেলাটির মানচিত্র  UNHCR district profile  বিষয়শ্রেণী:কুনার প্রদেশের জেলা